ฝ่ายการศึกษาได้ตรวจสอบและประสานข้อมูลเรื่องวัคซีนไข้หวัดใหญ่ ดังนี้ 1.ศูนย์สาธารณสุข 35 หัวหมาก แจ้งว่าในปีนี้สำหรับวัคซีนไข้หวัดใหญ่สำนักอนามัยยังไม่ได้จัดสรรมาให้กับนักเรียน จัดสรรมาให้แค่กลุ่มเสี่ยง 7 กลุ่มก่อน  2.จากการที่ศูนย์ฯ.35 ลงพื้นที่ตรวจสอบ โรงเรียนสังกัดอื่นๆ มีโรงพยาบาลเอกชนติดต่อประสานโรงเรียน เข้ามาสำรวจจำนวนบุคลากรและนักเรียนที่ประสงค์ฉีดวัคซีนและเข้ามาดำเนินการฉีดวัคซีนให้ที่โรงเรียนแต่ผู้ปกครองจ่ายค่าใช้จ่ายเอง  3.โรงเรียนบ้านบางกะปิได้ชี้แจงข้อร้องเรียน (เอกสารตามแนบ) ว่าได้รับฟังความคิดเห็นจากผู้ปกครองเครือข่ายแล้วและโรงเรียนได้ประสานไปยัง ศูนย์ฯ .35 ยังไม่มีการจัดสรรวัคซีนมา โรงเรียนได้ประชาสัมพันธ์รณรงค์ให้นักเรียนรับทราบเรื่องไข้หวัดใหญ่ และยังไม่มีโรงพยาบาลใดเข้ามาติดต่อกับทางโรงเรียนเพื่อประชาสัมพันธ์การฉีดวัคซีนไข้หวัดใหญ่ให้กับทางผู้ปกครองทราบ  ฝ่ายการศึกษาได้เน้นย้ำให้โรงเรียนดำเนินการเฝ้าระวัง ป้องกันการแพร่ระบาดของโรคไข้หวัดใหญ่ ตามหนังสือสำนักการศึกษา ที่ กท  0808/1942 ลงวันที่ 9 มีนาคม 2566 เรื่อง ขอความร่วมมือดำเนินการเฝ้าระวัง ป้องกันการแพร่ระบาดของโรคไข้หวัดใหญ่ เนื่องจากเป็นช่วงฤดูกาลระบาดของโรคและสภาพอากาศที่เปลี่ยนแปลง จึงมีความเสี่ยงอาจส่งผลให้เกิดการแพร่ระบาดของโรคไข้หวัดใหญ่ในโรงเรียน  ในการนี้หากมีโรงพยาบาลขอเข้ามาประชาสัมพันธ์ในเรื่องการฉีดวัคซีน ฝ่ายการศึกษาได้เน้นย้ำให้โรงเรียนพิจารณาถึงความปลอดภัยของนักเรียนและคำนึงถึงค่าใช้จ่ายซึ่งผู้ปกครองต้องจ่ายไม่ให้สูงเกินไปเป็นสำคัญ
ผอ. ไม่ฟังความเห็นของเครือข่าย ผู้ปกครอง ในการขอวัคซีนไข้หวัดใหญ่ ให้จัดสรรมาฉีด ที่ รร. โดยใช้ งบ ผู้ปกครองเอง ( ไม่ใช่ งบ โรงเรียน )  อ้างว่ากลัวเสียชื่อเสียง  โดยไม่คำนึงถึงความปลอดภัยของโรคระบาด ที่จะเกิดขึ้นกับ นักเรียน มาก่อน   รบกวนตรวจสอบโดยด่วน เพราะทาง เครือข่าย ผู้ปกครองโดยส่วนใหญ่ เห็นชอบแล้ว เสนอเรื่ิองแล้ว แต่ ผอ. กลับเพิกเฉย และมีการถกเถียง กับพอสมควร
ขอบคุณมากนะคะ